ԿՈՆԿԱԿԱՖ-ի ոսկե գավաթ 1993

ԿՈՆԿԱԿԱՖ-ի ոսկե գավաթի` հյուսիսամերիկյան, կենտրոնամերիկյան և կարիբյան ֆուտբոլային հավաքականների մայրցամաքային առաջնության երկրորդ խաղարկությունը համատեղ կազմակերպեցին Միացյալ Նահանգները և Մեքսիկան։ Հանդիպումները անցկացվեցին 1993 թ. հուլիսի 10-ից մինչև 25-ը ԱՄՆ Տեխաս նահանգի Դալաս քաղաքում և Մեքսիկայի մայրաքաղաք Մեխիկոյում։ Ըստ մրցաշարի ձևաչափի` չորսական հավաքականներից կազմված երկու խմբերից յուրաքանչյուրում հաղթող երկու հավաքականներ շարունակում էին պայքարը կիսաեզրափակչում, որի արդյունքում էլ որոշվում էին երրորդ տեղի համար հանդիպման և եզրափակչի մասնակիցները։ Մրցաշարի հաղթողն ստանում էր 1995 թ. Ֆահդ Արքայի գավաթին մասնակցելու իրավունք։


== Որակավորում ==


== Մասնակիցներ ==


== Մրցավայրեր ==


== Մրցաշարի ընթացքը ==


=== Խմբային փուլ ===
A խմբում կանխատեսելիորեն հաղթեց Միացյալ Նահանգների հավաքականը, հաղթելով երեք մրցակիցներին էլ։ Խմբում երկրորդ տեղի համար պայքարը անցավ Ճամայկայի և Հոնդուրասի ազգային թիմերի միջև։ Նրանց միջև հանդիպումն ավարտվեց 3:1 հաշվով՝ ճամայկացիների օգտին, և վերջիններս նվաճեցին կիսաեզրափակչի ուղեգիր։ Պանաման զբաղեցրեց խմբում վերջին տեղը։
B խմբի ֆավորիտներ Մեքսիկան և Կոստա Ռիկան հաստատեցին իրենց կարգավիճակը, և նվաճեցին փլեյ-օֆֆի ուղեգրեր։ Հատկապես տպավորիչ էր մեքսիկացիների ելույթը. նրանք նախ ջախջախիչ պարտության մատնեցին մրցաշարի նորեկ Մարտինիկայի հավաքականին 9:0 հաշվով, ապա 1:1 հաշվով ոչ ոքի խաղացին կոստառիկացիների հետ, իսկ վերջին խաղում 8:0 հաշվով ջախջախեցին մեկ այլ հավաքականի՝ Կանադային, և արդյունքում խմբում գրավեցին առաջին տեղը։ 


=== Փլեյ-օֆֆ ===
Կիսաեզրափակչի առաջին զույգի դիմակայությունը անցավ լարված և համառ պայքարում։ Միացյալ Նահանգների հավաքականը միայն լրացուցիչ ժամանակում խփած ոսկե գոլի շնորհիվ կարողացան առավելության հասնել Կոստա Ռիկայի նկատմամբ։ Կիսաեզրափակչի մյուս զույգում ամեն ինչ շատ ավելի պարզ էր. Մեքսիկան պարզապես ջախջախեց Ճամայկայի ազգային թիմին 6:1 հաշվով։ Կիսաեզրափակչում պարտվողները անցկացրեցին հանդիպում երրորդ տեղի համար։ Կոստառիկացիների և ճամայկացիների միջև հանդիպման հիմնական ժամանակն ավարտվեց 1:1 հաշվով, լրացուցիչ ժամանակում դարպասի գրավում չգրանցվեց, սակայն հետխաղյա 11 մետրանոց հարվածաշար չանցկացվեց։ ԿՈՆԿԱԿԱՖ-ի որոշմամբ Կոստա Ռիկայի և Ճամայկայի հավաքականները կիսեցին մրցաշարում երրորդ տեղը, և երկու թիմերին էլ շնորհվեցին բրոնզե մեդալներ։
Եզրափակչում ֆավորիտ էր համարվում Մեքսիկայի հավաքականը, որը մինչ այդ տպավորիչ հաղթանակների հեղինակ էր դարձել։ Միացյալ Նահանգների հնարավորությունները ավելի համեստ էին գնահատվում։ Եզրափակիչ հանդիպումն անցավ մեքսիկացիների բացարձակ առավելությամբ. նրանք հեղինակեցին ևս մեկ խոշոր հաշվով հաղթանակ՝ հաղթելով ամերիկացիներին 4:0 հաշվով։ Այսպիսով, Մեքսիկան նվաճեց Հյուսիսային ու Կենտրոնական Ամերիկայի և Կարիբյան ավազանի մայրցամաքային չեմպիոնի չորրորդ տիտղոսը և մեքսիկական ֆուտբոլի պատմության մեջ առաջին «ոսկե գավաթը»։ Մեքսիկացիներն ստացան 1995 թ. Ֆահդ Արքայի գավաթին մասնակցելու իրավունք։


== Հանդիպումներ ==


=== Խմբային փուլ ===


==== Խումբ A ====
Հանդիպումների արդյունքները


==== Խումբ B ====
Հանդիպումների արդյունքները


=== Փլեյ-օֆֆ ===


==== Կիսաեզրափակիչ հանդիպումներ ====


==== Հանդիպում 3-րդ տեղի համար ====


==== Եզրափակիչ ====


== Գոլերի հեղինակները ==


== Մրցանակներ և նվաճումներ ==
Մրցաշարի լավագույն ֆուտբոլիստ ճանաչվեց և ստացավ «ամենաարժեքավոր խաղացող» կոչվող մրցանակը կիսապաշտպան  Ռամոն Ռամիրեսը։ Իսկ մրցաշարի լավագույն ռմբարկու  Զագեն ստացավ «ոսկե խաղակոշիկ» մրցանակը։


== Մրցաշարային աղյուսակ ==


== Ծանոթագրություններ ==


== Արտաքին հղումներ ==
1993 թ. ԿՈՆԿԱԿԱՖ-ի ոսկե գավաթի արդյունքները. footballzz.com, worldfootball.net (անգլ.)
1993 թ. ԿՈՆԿԱԿԱՖ-ի ոսկե գավաթի վիճակագրությունը RSSSF-ի արխիվում (անգլ.)